CELEX: 62009TN0498
Language: da
Date: 2009-12-09 00:00:00
Title: Sag T-498/09 P: Appel iværksat den 9. december 2009 af Petrus Kerstens til prøvelse af dom afsagt den 29. september 2009 af Personaleretten i sag F-102/07, Kerstens mod Kommissionen

27.2.2010   
            
            
               DA
            
            
               Den Europæiske Unions Tidende
            
            
               C 51/35
            
         Appel iværksat den 9. december 2009 af Petrus Kerstens til prøvelse af dom afsagt den 29. september 2009 af Personaleretten i sag F-102/07, Kerstens mod Kommissionen
   (Sag T-498/09 P)
   2010/C 51/67
   Processprog: fransk
   
      Parter
   
   
      Appellant: Petrus Kerstens (Overijse, Belgien) (ved avocat C. Mourato)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Den appellerede dom ophæves
            
         
               —
            
            
               sagen hjemvises til fornyet behandling ved EU-Personaleretten
            
         
               —
            
            
               Kommissionen tilpligtes at betale sagens omkostninger
            
         
      Anbringender og væsentligste argumenter
   
   Med denne appel har appellanten nedlagt påstand om ophævelse af Personalerettens dom af 29. september 2009 i sag F-102/07, Kerstens mod Kommissionen, hvorved Personaleretten frifandt Kommissionen i et søgsmål med påstand om annullation af en række afgørelser truffet af Kommissionen vedrørende tildeling til appellanten af prioritetspoint fra generaldirektoratet og prioritetspoint som anerkendelse for supplerende opgaver udført i institutionens interesse i forfremmelsesårene 2004, 2005 og 2006.
   Til støtte for appellen har appellanten fremsat følgende to anbringender:
   
               —
            
            
               Personaleretten har foretaget urigtig retsanvendelse ved anvendelsen af ligebehandlingsprincippet, af artikel 5 i gennemførelsesbestemmelserne til vedtægtens artikel 45 og af de kriterier, der i medfør af ovennævnte bestemmelse er fastsat af direktøren for kontoret for forvaltning og fastsættelse af individuelle rettigheder til brug for tildeling af prioritetspoint for forfremmelsesåret 2005, samt en urigtig gengivelse af beviserne
            
         
               —
            
            
               manglende iagttagelse af retten til forsvar, for så vidt som Personaleretten angiveligt har støttet sig på et uddrag af karriereudviklingsrapporten fra 2004, der ikke er blevet fremlagt, og som ikke har kunnet gøres til genstand for en kontradiktorisk behandling.